text: Ville skyde genvej - faldt gennem tag
  01 august 2013 kl. 05.26
  En ung mand faldt gennem taget og ned i et kontor i nat i Sønderborg. Han udløste tyverialarmen - og skyndte sig at ringe 1-1-2. Han var ikke kommet noget til ved faldet.
  Den unge mand har forklaret, at han ville skyde genvej hen over tagene på SF Stolls store fabriksområde i Sønderborg...
  En forklaring, politiet vil høre lidt nærmere om.
  Han gik gennem taget og faldt ned nogle meter ned i et kontor ved Linde Alle. Den unge mand slog sig, men var ikke alvorligt kvæstet.
  Ved faldet udløste han firmaets tyverialarm - og vægtere blev sendt til stedet.
  De ankom kort efter - samtidig med, at den unge mand selv havde ringet til alarmcentralen. Men han vidste ikke, hvor han var, så der gik lidt tid, før politiet fik kædet vægternes fund - og den unge mands alarmopkald sammen.
  